burgasdotpro/wikipedia huggingface dataset:
Kaplnka Panny Márie Ružencovej (Bratislava – Dúbravka)

Kaplnka Panny Márie Ružencovej je rímskokatolícka kaplnka nachádzajúca sa v Bratislave v mestskej časti Dúbravka.
Poloha.
Kaplnka sa nachádza v starej Dúbravke, neďaleko farskej budovy. Pravdepodobne ide o zvyšok nedostavaného barokového kostola. Sakrálny priestor ukončený segmentovým uzáverom je zaklenutý valenou lunetovou klenbou. Na severnej strane sa nachádza sakristia, zaklenutá pruskou klenbou.
Oltár.
Neskorobarokový hlavný oltár sa vyznačuje stĺpovou architektúrou s korintským hlavicami, nákladou a štítom. V strede sa nachádza obraz Panny Márie, ktorý zo strán pridržiavajú anjeli. Ďalej sa tu nachádzajú plastiky sv. Jozefa a Panny Márie. V tom istom slohu je aj bočný oltár.
Dúbravka ako pútnické miesto.
"V tom čase obec Dúbravka nemala vlastného farára. Všetky sviatosti katolíckym obyvateľom Dúbravky chodil vysluhovať pán farár z Devína. Nebolo to jednoduché, pretože zakaždým bolo treba vykonať peši cestu cez hory z Devína do Dúbravky a zase späť do Devína. V nepriaznivom počasí bola chôdza cez strmé svahy Devínskej Kobyly obzvlášť vyčerpávajúca." 
"V Dúbravke vtedy žil pastier, ktorý každý deň pásol dobytok Dúbravčanov. Bol to bohabojný človek. Počas jedného dňa, keď prechádzal okolo planej hrušky, zjavila sa mu v ožiarenej korune stromu Panna Mária. Oznámila mu posolstvo a požiadala ho, aby ho vyrozprával kňazovi, ktorý vysluhuje v Dúbravke sviatosti."
"Preľaknutý pastier teda urobil to, o čo bol požiadaný. Odišiel do Devína a tam pánovi farárovi všetko rozpovedal. Devínsky sluha Boží však správu neprijal tak, ako pastier očakával. Farár pastierovi povedal, že mu neverí a vyhrešil ho, že si to všetko vymyslel. Pastier po tomto rozhovore teda odišiel naspäť do Dúbravky. Krátko nato však farár náhle oslepol. V duši cítil, že to bol trest za jeho neveriacu zatvrdilosť. Padol na kolená a začal sa skrúšene modliť. Po chvíli modlitby sa vydal kľačiačky na kajúcnu cestu cez hory z Devína do Dúbravky. Cestu cez hlboké výmole dobre poznal i naslepo, takže v pokore a modlitbách sa s rozodranými kolenami kľačiačky dostal až na kraj lesa, už na Dúbravskej strane kopca. Tu sa mu náhle zrak vrátil." 
"Správy o zjavení Panny Márie Dúbravskej na strome zjavenia, ale aj o neveriacom a potom kajúcnom devínskom farárovi a jeho oslepnutí a zázračnom uzdravení sa veľmi rýchle rozšírili medzi obyvateľmi Dúbravky. Rozšírili sa ale i do ďalekého okolia. Dúbravku začali navštevovať húfy pútnikov, prinášajúcej Panne Márii Dúbravskej svoje prosby i poďakovania. Dúbravka sa tak postupne stala uctievaným pútnickým miestom. Bola jedným zo štyroch najvýznamnejších miest, na ktorých sa stretávali chorvátsky kolonisti zo všetkých kútov Rakúska a Uhorska." 
Jaskynka s obrazom zjavenia.
Neďaleko miesta, kde sa pastierovi zjavila Panna Mária, Dúbravčania postavili malú jaskynku. V nej zobrazený výjav je zjavenie Panny Márie v Lurdoch.
Riasa

Riasa môže byť aj:
Völkischer Beobachter

Völkischer Beobachter (doslova "Ľudový pozorovateľ") boli nemecké noviny, ktoré vychádzali dvakrát týždenne vo vydavateľstve Franz-Eher-Verlag v náklade 7 000 kusov. 17. decembra 1920, keď vydavateľstvo za 155 000 mariek nadobudla NSDAP, prešla kontrola nad vydavateľstvom na Antona Drexlera, predsedu robotníckej DAP a noviny sa stali oficiálnym straníckym orgánom NSDAP.
Od 8. februára 1923 začali noviny vychádzať denne, zmenili formát na tzv. "americký", mali šestnásť strán a formát 53x47cm.. Počas okupácie Porúria stúpol dopyt po novinách a ich náklad sa zvýšil na 25 000 výtlačkov. Po Hitlerovom neúspešnom puči v noci z 8. na 9. novembra 1923 boli noviny zakázané, po jeho prepustení bolo ich vydávanie 26. februára 1925 znova obnovené. 
Noviny vychádzali najprv v Mníchove, kde v roku 1933 dosiahli náklad 127 000 výtlačkov.. Od roku 1933 vychádzali aj v Berlíne a vo Viedni. Roku 1941 mali noviny mimoriadne veľké príjmy z reklamy a ich náklad stúpol na 1 200 000 výtlačkov. 
Noviny prestali vychádzať v apríli 1945.
Roanne (mesto)

Roanne je francúzske mesto v regióne Auvergne-Rhône-Alpes, departmente Loire. Má 36 100 obyvateľov (rok 2006), vrátane aglomerácie však viac než 70 tisíc. Mestem preteká rieka Loira.
Mesto Roanne je známe svojim textilným a strojárenským priemyslom (vyrábajú sa tu napríklad podvozky tankov Leclerc). V Roanne sa okrem ostatných pamätihodností (rada kostolov, múzeum výtvarného umenia a archeológie, starý most cez Loiru ai.) nachádza aj slávna reštaurácia bratov Troisgrosovcov.
San Bernardino (Kalifornia)

San Bernardino je mesto v Kalifornii v Spojených štátoch. Je sídlom v rovnomenného okresu. V roku 2006 malo San Bernardino približne 205 010 obyvateľov, čo ho radilo na 18. miesto v rámci štátu a 101. miesto v rámci USA.
Mužská štvorhra na Chennai Open 2010

Mužská štvorhra na Chennai Open 2010 sa hrala ako súčasť Chennai Open 2010 od 4. januára do 10. januára. Titul získal druhý nasadený španielsky pár Marcel Granollers, Santiago Ventura, ktorý vo finále zdolal nenasadený pár Jan-sun Lu, Janko Tipsarević 7:5, 6:2.
Supernatural (4. séria)

Štvrtá séria seriálu Supernatural (Hrozba z temnoty), od tvorcu Erica Kripkeho, mala svoju premiéru 18. septembra 2008. Po neočakávanom návrate staršieho Winchestra, je dej zameraný na dvoch bratov, Sama a Deana, ktorí pokračujú lovením nadprirodzených bytostí, ale okrem nich sa v sérii objavia nové postavy – anjeli ako Castiel, Zachariah, Uriel a iní, médium Pamela a Ruby, ktorá posadla nové telo. 
Obsadenie.
"Podrobnejšie informácie nájdete na stránke Postavy zo seriálu Hrozba z temnoty"
Nadprirodzené bytosti.
Nadprirodzené bytosti, ktoré sa vyskytli v 4. sérii:
Supernatural (5. séria)

Piata séria seriálu Supernatural (Hrozba z temnoty), od tvorcu Erica Kripkeho, mala svoju premiéru 10. septembra 2009. Po vypuknutí apokalypsi je dej zameraný na dvoch bratov, Sama a Deana, ktorí po zistení šokujúcich informácií sa snažia skaze sveta zabrániť. Obaja sú postavení pred ťažkú voľbu a nikto im neuľahčuje ich zložitú situáciu vyriešiť, nakoľko je v hre priveľa ľudských životov, najviac je však ohrozené bratské puto medzi Winchestrovcami. 
Obsadenie.
"Podrobnejšie informácie nájdete na stránke Postavy zo seriálu Hrozba z temnoty"
Nadprirodzené bytosti.
Nadprirodzené bytosti, ktoré sa vyskytli v 5. sérii:
Lysá hora (vrch v Česku)

Lysá hora () je najvyšší vrch v Moravsko-sliezskych Beskydách. Leží na severnej Morave nad obcou Ostravice, približne východne od Frýdlantu nad Ostravicí. Patrí do CHKO Beskydy.
Poloha.
Nachádza sa v strednej časti pohoria, v geomorfologickom podcelku Lysohorská hornatina a jej časti Lysohorská rozsocha. Leží v Moravsko-sliezskom kraji, v okrese Frýdek-Místek a zasahuje na katastrálne územie obcí Ostravice, Krásná, Staré Hamry a Malenovice. Najbližšími sídlami sú na západe ležiaca obec Ostravice, na severozápade sa nachádzajú Malenovice a severovýchodne je situovaná Krásná.
Opis.
Dominanta Beskýd tvorí samostatný masív, ktorý je s hlavným hrebeňom spojený sedlom Ježánky, odkiaľ vedie bočný hrebeň na Sulov (). Masív Lysej hory je od ďalších častí Moravsko-sliezských Beskýd oddelený hlbokými údoliami Ostravice, Řečice a Mohelnice. Najvyšší vrchol Západných Beskýd má 4 hlavné rázsochy: "Lukšinec", "Malchor", "Zimní Polana" a "Velký Kobylík". Na severozápadom svahu sa nachádza chránené územie Malenovický kotel, na východnom Lysá hora a na juhozápadnom Mazák. Západne sa nachádza vrch Smrčina () a Ostrá hora (), severne susedí sedlom oddelený Malchor () a Šebestýna (), východným smerom leží Travný () a sedlom oddelený Zimný (), južným Kobylanka () a Čupec () a juhozápadne dominuje Smrk (), Malý Smrk (), Kněhyně () a Velká Stolová (). Východne sa zvažujúce oblasti odvodňujú prítoky Mohelnice, z južných svahov voda odteká do Řečice a zo západných do Ostravice v povodí Odry. 
Na vrchole sa stretáva niekoľko značených turistických chodníkov a vedie sem i spevnená cesta. Na Lysej hore sa nachádza i meteorologická stanica, telekomunikačný vysielač, stredisko horskej služby, horské chaty SKI a Lysá hora a ubytovňa Kameňák. Práve 78 m vysoký, architektonicky jedinečný stožiar, umožňuje ľahkú identifikáciu vrchu.
Výhľady.
Vrchol Lysej hory je z veľkej časti zastavaný, no okolie pokrýva len nízka vegetácia, umožňujúca znamenitý rozhľad. Pozorovať možno okolité vrchy Moravsko-sliezskych Beskýd a Ostravsko, pri vhodných podmienkach vidieť Hrubý Jeseník, Hostýnsko-vsetínsku hornatinu, Biele Karpaty, Javorníky, Strážovské vrchy, Malú Fatru, Oravskú Maguru, Kysucké, Oravské a Sliezske Beskydy a nezriedka i Západné a Vysoké Tatry.
Ginko v Súdovciach

Ginko v Súdovciach je ginko dvojlaločné, ktoré sa nachádza v blízkosti zvyškov klasicistického kaštieľa zo začiatku 19. storočia v obci Súdovce. Je chránené podľa "Všeobecne záväznej vyhlášky KÚ v Banskej Bystrici, 9/2000" pre kultúrnu, vedeckú a estetickú hodnotu a ako dôkaz o prispôsobivosti vzácnej introdukovanej dreviny. "Ginko v Súdovciach" má 260 rokov a je pravdepodobne najstarším ginkom na Slovensku.
Krab piesočný

Krab piesočný ("Cancer pagurus") je druh kraba, ktorý žije na piesočnom až kamenistom dne v Severnom mori, severnom Atlantiku a Stredozemnom mori.
Je to robustný krab s červeno-hnedým sfarbením, oválnym pancierom a charakteristickými klepetami na konci sfarbenými na čierno. Dospelé jedince dorastajú do dĺžky približne 25 cm a hmotnosti 3 kg. Je to nočný tvor, ktorý sa cez deň ukrýva. Živí sa zdochlinami, lastúrnikmi a ostnatokožcami.
Marián Horský

Generálmajor Ing. Marián Horský (* 28. august 1945, Pribeník – † 11. december 2020, Prešov) bol slovenský generál, bývalý zástupca veliteľa Východného vojenského okruhu.
Život.
Roku 1966 ukončil Vyššie vojenské učilište vo Vyškove na Morave. Po jeho absolvovaní sa stal vojakom z povolania, pričom získal hodnosť poručíka. Následne do roku 1976 vykonával vojenské veliteľské funkcie na úrovni čata, rota, prápor a pluk. V roku 1974 bol premiestnený z Česka na Slovensko.
Od roku 1976 až do roku 1978 študoval postgraduálne interné štúdium na Vojenskej akadémii Antonína Zápotockého v Brne. Po jeho skončení bol v roku 1978 ustanovený do funkcie náčelníka štábu a od roku 1980 velil 63. motostreleckému pluku v Michalovciach. V roku 1982 bol ustanovený do funkcie zástupcu veliteľa 14. tankovej divízie v Prešove.
Od roku 1984 až do roku 1986 absolvoval štúdium na Vojenskej akadémii Generálneho štábu v Moskve. Po ukončení štúdia postupne vykonával funkcie veliteľa 14. tankovej divízie, zástupcu veliteľa Východného vojenského okruhu, náčelníka organizačnej správy hlavného štábu Veliteľstva Armády SR a svoju vojenskú kariéru ukončil roku 2002 vo Varšave kde pôsobil na veľvyslanectve SR ako vojenský diplomat.
Roku 1990 dosiahol prvú generálsku hodnosť.
Ovládal ruský, poľský a maďarský jazyk. Bol ženatý, otec dvoch detí.
Miesta vojenského pôsobenia.
Uherské Hradiště, Vyškov, Stříbro, Trebišov, Brno, Michalovce , Prešov, Moskva, Trenčín, Bratislava, Varšava .
Externé odkazy.
Fotografia
Marián Zeman

Marián Zeman (* 7. júl 1974) je bývalý slovenský futbalový reprezentant. Hrával na poste obrancu.
S futbalom začínal v drese Vajnôr, ako útočník. V juniorskom veku prestúpil do Slovanu Bratislava.
Ako 18-ročný debutoval za Slovan Bratislava v česko-slovenskej federálnej lige. Bol súčasťou mužstva, ktoré získalo federálny titul v roku 1992 a aj titul v slovenskej lige v rokoch 1994 a 1995. V roku 1995 prestúpil do tímu nováčika tureckej ligy - İstanbulsporu, kde odohral dve sezóny pod vedením trénera Beenhakkera.
V roku 2005 sa rozhodol kvôli pretrvávajúcemu zraneniu chrbtice ukončiť svoju aktívnu kariéru.
V roku 2007 začal so svojou trénerskou kariérou v Slovane Bratislava, kedy sa stal jedným z asistentov trénera Borisa Kitku. Ako asistent trénera Pecka získal titul v lige v ročníku 2008-09. Na tomto poste pôsobil do konca augusta 2008, kedy došlo k trénerskej zmene v klube. V súčasnosti pôsobí ako televízny komentátor futbalových zápasov.
V roku 2006 sa stal poslancom Miestneho zastupiteľstva Mestskej časti Bratislava - Vajnory. Kandidoval za koalíciu SDKÚ-DS, KDH a stal sa predsedom Komisie športu a voľnočasových aktivít.
Zuzana Tomčíková

Zuzana Tomčíková (* 23. apríl 1988, Zvolen) je hokejová brankárka, hráčka amerického vysokoškolského tímu Bemidji State University a slovenskej reprezentácie.
Slovensko reprezentovala okrem iného na Zimných olympijských hrách 2010 vo Vancouveri a na MS I. divízie v roku 2009 v rakúskom Grazi, kde si slovenská ženská reprezentácia prvýkrát v histórii vybojovala účasť v elitnej kategórii MS, ktoré sa uskutočnili od 16. do 25. apríla 2011 za účasti ôsmich celkov vo švajčiarskych mestách Zürich a Winterthur. 
Majstrovstvá sveta 2011.
Svoje najväčšie úspechy v reprezentácii dosiahla na majstrovstvách sveta 2011 vo Švajčiarsku, kde družstvo Slovenska obsadilo 7. miesto (čím si zabezpečilo účasť v elitnej Top divízii pre MS 2012 v USA) a kde Zuzana Tomčíková bola vyhlásená za najužitočnejšiu hráčku turnaja a v hlasovaní novinárov bola zaradená do All-star tímu. .
Svetová zimná univerziáda 2011.
V roku 2011 bola členkou slovenského vysokoškolského výberu, ktorý na hokejovom turnaji hier XXV. Svetovej zimnej univerziády získal bronzové medaily.
Zimné olympijské hry 2010.
Legenda:
QutIM

qutIM je multiprotokolový klient pre instant messaging. Je to multiplatformový program šírený pod licenciou GNU GPL. Cieľom bolo vytvoriť jednoduchý a používateľský prívetivý program. 
Program je možné rozširovať pomocou zásuvných modulov.
Vinnycia

Vinnycia (; ; ; ) je mesto v Ukrajine na rieke Južný Bug a administratívne centrum Vinnyckej oblasti. Žije tu asi 370 026 obyvateľov . Patrí do historického územia Podolie.
V meste je vojenská základňa a centrum ukrajinského letectva. Nachádzajú sa tu divadlá, filharmónia, univerzity, vysoké školy a výskumné ústavy.
Dejiny.
Počas druhej svetovej vojny 19. júla 1941 mesto obsadili nacistické vojská. Po obsadení mesta nacisti povraždili 700 pacientov miestnej neurologickej liečebne a z jej budovy spravili dôstojnícky klub. V priebehu okupácie popravili asi 25 000 obyvateľov mesta, hlavne Židov. 13 400 mladých ľudí bolo odsunutých na nútené práce do Nemecka. Celkovo si nemecká okupácia vyžiadala životy asi 42 000 civilistov. Pri meste boli postavené dva tábory pre vojnových zajatcov, v ktorých 12 000 z nich zahynulo. V meste a jeho okolí operovali sovietske partizánske oddiely. Asi 12 km od mesta stál štáb nemeckých vojsk označovaný Wehrwolf, odkiaľ Hitler od jari 1942 do jari 1944 osobne riadil bojové operácie na východnom fronte. Mesto oslobodili 20. marca 1944 vojská 1. ukrajinského frontu.
Lazucha

Lazucha ("Caulerpa") je rod zelených rias so zaujímavou stavbou a praktickým významom pre človeka. 
Stavba.
Lazucha je, aj keď dorastá dĺžky až jedného metra, jednobunkový organizmus. Tým sa však jej bunka riadi medzi najväčšie známe (viac eukaryota#veľkosť), asi 10 000× väčšie ako je obvyklá bunka. Pomer povrchu a objemu znižuje tým, že má mnohé výbežky zvyšujúce povrch, a ďalej tým, že veľkú časť bunky zaberá vakuola a cytoplazma sa tak sústredí do úzkeho priestoru medzi bunkovou stenou a tonoplastom.
Využitie.
Riasy rodu "Caulerpa" môžu byť konzumované - najmä "Caulerpa lentillifera" a "Caulerpa racemosa" - vo forme šalátov. Na tento účel sa dokonca pestujú (napr. na ostrove Cebu vo Filipínach).
V Stredomorí sa niektoré druhy tohoto rodu stávajú inváznymi a rastú vo veľkom na plážiach. K inváznym patrí napríklad pomerne známa ("Caulerpa taxifolia").
Sánkovanie na Zimných olympijských hrách 2010 – ženy

Sánkovanie žien na Zimných olympijských hrách 2010 vo Whistleri (Britská Kolumbia) prebiehalo od 15. do 16. februára 2010. Víťazom sa stala Nemka Tatiana Hüfnerová. Na druhom mieste skončila Rakúšanka Nina Reithmayerová a na treťom Nemka Natália Geisenbergerová.
Neomura

Neomura je navrhovaná vývojová vetva, ktorá zahrňuje domény Archea a Eukarya. Príbuznosť týchto dvoch skupín si všimol už Carl Woese, formálne však názov ustanovil až Thomas Cavalier-Smith. Časť vedcov súdi, že sa Neomura vyvinula z aktinobaktérií, teda zložitých gram-pozitívnych baktérií.
V preklade Neomura znamená „nové steny“, pretože archea a eukarya majú vo svojej bunkovej stene originálne molekuly, ako N-viazané glykoproteíny.
Nandu pampový

Nandu pampový ("Rhea americana") je nelietavý vták vážiaci viac ako . Dožíva sa 15 a viac rokov. V mladosti vodí mláďatá samec. Samica sa k nim neskôr pridá.
Výskyt.
Nandu pampový žije v stepiach a savanách Argentíny, severovýchodnej Brazílie a východnej Bolívie.
Vzhľad.
Samica je svetlejšia než samec, ktorý má čierny krk. Krídla im pomáhajú pri rýchlom behu. Mláďatá sa od rodičov líšia pruhovaním.
Potrava.
Dospelí sa živia semenami, listami a plodmi. Občas sa živia aj hmyzom a menšími stavovcami. Mláďatá sa živia hlavne hmyzom.
Rozmnožovanie.
V dobe tokania vábia samce k svojím hniezdam samičky. Hniezdo je plytké miesto v zemi. Do neho znáša niekoľko samičiek viac než desať vajíčok. Na vajíčkach sedí výhradne samec vyše 40 dní. Mláďatá už po prvom roku dosahujú veľkosti dospelého jedinca. V nasledujúcom roku dosahujú aj pohlavnú dospelosť.
Cyanocitta

Cyanocitta, po slovensky kapuciarka (staršie sojka), je rod vtákov z čeľade krkavcovitých (Corvidae).
Južný Bug

Južný Bug (; iný názov: Boh) je rieka, ktorá sa nachádza na Východoeurópskej rovine v Ukrajine. Rieka pramení v Podolskej vysočine, približne na západ od mesta Chmeľnyckyj. Jej celý tok je na území Ukrajiny.
Na hornom toku rieky sa nachádzajú prevažne močiarne oblasti. V strednej časti toku preteká cez kryštalické pohorie a vytvára niekoľko kaskád. V dolnom toku má rieka veľa prítokov a nachádza sa tu jadrová elektráreň. je splavných. Celkovo sa na jej toku nachádza 13 priehrad, z ktorých najväčšia je Ladyžynská priehrada.
Najväčšie mestá na jeho toku sú: Chmeľnyckyj, Chmiľnyk, Vinnycia a Mykolajiv.
Placentia (Kalifornia)

Placentia je americké mesto na severe kalifornského okresu Orange County. Podľa sčítania ľudu z roku 2010 malo vtedy 50 533 obyvateľov. V roku 2000 to bolo 46 488. To zahŕňa aj obyvateľov štvrte Atwood, ktorá patrí pod mesto a nachádza sa v jeho južnej časti.
Placentia

Placentia môže byť:
Gonzales (Kalifornia)

Gonzales je mesto v Monterey County v Kalifornii. Nachádza sa asi 26 km od mesta Salinas v nadmorskej výške Podľa sčítania obyvateľov z roku 2000 malo 7 525 obyvateľov.
Sánkovanie na Zimných olympijských hrách 2010 – Tímová súťaž mužov

Tímová súťaž mužov na Zimných olympijských hrách 2010 vo Whistleri (Britská Kolumbia) prebiehalo 17. februára 2010. Víťazom sa stali Rakúšania Andreas Linger a Wolfgang Linger. Na druhom mieste skončili Lotyši Andris Šics a Juris Šics a na treťom Nemci Patric Leitner a Alexander Resch.
Republic P-47 Thunderbolt

Republic P-47 Thunderbolt („Hromobitie“) bolo americké stíhacie lietadlo, ktoré sa vo svojej dobe stalo najväčšou a najťažšou jednomiestnou stíhačkou s piestovým motorom, a to platí dodnes. Počas druhej svetovej vojny sa stalo jedným z troch symbolov amerických vzdušných síl (spolu s lietadlami Lockheed P-38 Lightning a North American P-51 Mustang). P-47 bol prezývaný „Jug“ čo v preklade znamená „džbán“. Túto prezývku dostal podľa robustnej konštrukcie, ktorá zniesla veľké bojové aj silové zaťaženie. 
Vznik a vývoj.
Vyvinutý bol z typu Republic P-43 Lancer, ktorý mal síce slabý motor a nedostatok vybavenia, ale zároveň mal silnú konštrukciu. Stroj dostal vtedy najsilnejší hviezdicový motor Pratt &amp; Whitney R-2800 a výkonný turbokompresor, s ktorým mal potrebný výkon i vo väčších výškach, inštalácia nebola problém, pretože sa s ním počítalo už pre typ P-43. Jeho štvorlistá vrtuľa mala priemer 3,71 m, a tak musel byť použitý vysoký predný podvozok, ktorý sa zaťahoval smerom k trupu. 
Lietadlo prvýkrát vzlietlo 6. mája 1941. Stroj bol silne vyzbrojený a pancierovaný (vrátane samosvorných obalov palivových nádrží), pre svoju hmotnosť a menšiu obratnosť sa však hodil skôr k sprievodu bombardérov alebo pre útoky na pozemné ciele, ako na vzdušné súboje so stíhačmi protivníka. 
V roku 1942 začala sériová výroba a od apríla 1943 sa stroje objavovali nad Európou; ich počet stále stúpal. Lietadlá boli časom vylepšované, predovšetkým ich dolet. Pri verzii P-47D bol pilotov výhľad smerom dozadu zlepšený zavedením kvapkovitého krytu kabíny. Verzií P-47D sa vyrobilo najviac kusov, približne 12 500. Verzia N mala kvôli doletu väčšie krídla, nasadená bola v Pacifiku.
Dragon Rouge

Dragon Rouge alebo Ordo Draconis et Atri Adamantis je magický rád založený 31. decembra 1989 vo Švédsku. Jeho členovia praktikujú okultizmus s cieľom objavovania temnej mágie. Rád má viac ako 500 členov. Existujú dve lóže vo Švédsku, jedna v Taliansku, jedna v Nemecku a ďalšia v Poľsku. Okrem toho existujú rituálne skupiny v ďalších krajinách ako je Argentína, Mexiko a Česko.
Dragon Rouge je ojedinelý vo svojej orientácii na temnú stranu mágie a cestu ľavej ruky. V tomto smere mu konkurujú iba "Sethov chrám" a "Ordo Templi Orientis".
Clavicula Nox.
Jedným z kľúčových symbolov Dragon Rouge je Clavicula Nox. Výraz pochádza z latinčiny (clavicula noctis) a doslovne sa znamená „kľúč noci“.
Symbol sa skladá z trojzubca a kruhu - útvarov, ktoré rád považuje za symboly Atlantídy. Trojzubec, symbol Neptúna, Šivu a tiež diabla, symbolizuje nevedomie, zatiaľ čo kruh vedomie. Clavicula Nox označuje proces premeny nevedomého na vedomé. Trojzubec ďalej predstavuje mužský princíp (napríklad Šiva a Lucifer), kruh temný ženský princíp (napríklad Kálí a Lilit). 
Prívrženci Dragon Rouge považujú Clavicula Nox za jeden z psychologických významov mýtu o Atlantíde. Podľa Thomasa Karlssona stimuluje temnú silu. Taktiež má predstavovať astrálny kľúč, ktorý otvára bránu k rôznym duchovným skúsenostiam. 
Každá lóža patriaca pod Dragon Rouge musí zahrnúť Clavicula Nox do svojho individuálneho emblému.
Cesta pravej a ľavej ruky

Cesta pravej a ľavej ruky (taktiež cesta pravej ruky a cesta ľavej ruky) označuje dichotómiu dvoch súperiacich duchovných systémov, ktorých významy sa časom menili. V dnešnej dobe sú termíny prevažne späté s mystikou a mystickými smermi.
Moderné definície cesty pravej ruky zdôrazňujú duchovnosť, prísne plnenie morálnych pravidiel a uctievanie božstiev. Cieľom týchto systémov je zjednotenie s božstvom alebo dosiahnutie božstva. Cesta pravej ruky potláča individualitu v prospech ostatných, podporuje altruizmus. K ceste pravej ruky patrí väčšina náboženstiev, napríklad konfucianizmus.
Cesta ľavej ruky zdôrazňuje rozvoj a ochraňovanie vlastného ja, sústreďuje sa na svetskejšie a pozemskejšie ciele; zdôrazňuje konkrétne ciele a osobnú silu pred abstraktnými duchovnými schopnosťami. Zmyslom tejto cesty je teda individualita. Typickým príkladom je satanizmus.
Termíny pochádzajú z hinduistického tantrizmu. V západnej mystike ich prvýkrát použila Helena Blavatská.
Alpské lyžovanie na Zimných olympijských hrách 2010

Alpské lyžovanie na Zimných olympijských hrách 2010 prebiehalo od 13. do 27. februára v lyžiarskom stredisku Whistler Blackcomb v Britskej Kolumbii, v blízkosti mesta Vancouver. Najmladším súťažiacim v alpskom lyžovaní bol 16-ročný reprezentant Libanonu Ghassan Achi.
Zoznam vlád Slovenskej republiky

Toto je zoznam vlád Slovenskej republiky zoradený od najstaršej po aktuálnu, uvádza sa aj predseda vlády. 
Zoznam obsahuje aj vlády, ktoré pôsobili v rámci Českej a Slovenskej Federatívnej Republiky.
Barrosova komisia

Barrosova komisia je Európska komisia, na čele ktorej stál predseda José Manuel Barroso. Prvýkrát predsedal Komisii, ktorá bola zvolená 18. novembra 2004. Svoju činnosť začala 22. novembra 2004. 16. septembra 2009 bol znovu zvolený na ďalších 5 rokov a bývalá Komisia vykonávala svoju funkciu 9. februára 201031. októbra 2014. Jej nasledovníčkou sa stala Junckerova komisia. Barrosova komisia bola zodpovedná najmä za legislatívu ohľadom REACH – "Registration, Evaluation, Authorisation and Restriction of Chemicals" (registráciu, vyhodnocovanie, autorizáciu a zákaz chemických látok) a smernicu ohľadom služieb (Bolkensteinova smernica). Zliberalizovalo sa tiež fungovanie Komisie.
Právo

Právo môže byť:
Právo alebo práva je právna veda, právnické štúdium.
František Nedvěd

František Nedvěd (* 19. september 1947, Praha – † 18. júl 2021, Praha) bol český folkový spevák, gitarista, skladateľ a textár. Po hudobných začiatkoch v niekoľkých bigbítových a trampských skupinách sa spolu so svojím bratom Janom Nedvědom preslávil ako člen folkovej skupiny Brontosauři (1972 – 1994) a folkovo-gospelovej skupiny Spirituál kvintet (1974 – 1992). Neskôr s Janom Nedvědom vytvoril duo označované i ako Nedvědi. Od roku 1994 si František Nedvěd súbežne budoval sólovú kariéru zameranú prevažne na country. 
Od roku 1986 sa hudbe venoval profesionálne
18. júla 2021 zomrel v Pražskej nemocnici na rakovinu pľúc. Mal 73 rokov.
Osobný život.
Okrem brata Jana mal i sestru Ludmilu. Bol ženatý, jeho synovia František Nedvěd a Vojtěch aj synovec Jan Nedvěd ml. sú taktiež hudobníci.
Diskografia sólovej tvorby.
LP.
Štúdiové:
Výberové:
Diskografia so skupinou Brontosauři.
LP.
Štúdiové:
Výberové:
Jan Nedvěd

Jan Nedvěd (* 24. september 1946, Praha) je český folkový spevák, gitarista, skladateľ a textár. 
Svoju hudobnú kariéru začal spoločne so svojím bratom Františkom Nedvědom v bigbítových skupinách The Three Long Fingers a The Preachers. Po prvotných skúsenostiach s trampskou hudbou spoločne založili v roku 1972 folkovú skupinu Toronto, neskôr premenovanú na Brontosauři, ktorá s kratšími prestávkami existovala do roku 1994. 
Medzi rokmi 1974 – 1988 paralelne účinkoval aj vo folkovo-gospelovej skupine Spirituál kvintet. Od roku 1988 sa prezentuje sólovo, neoddeliteľnou súčasťou jeho pôsobenia je však dlhoročná, hoci nekontinuálna spolupráca s bratom Františkom, s ktorým tvoril duo označované i ako Nedvědi. Od roku 1982 sa hudbe venuje profesionálne.
Diskografia sólovej tvorby.
LP.
Štúdiové:
Koncertné:
Výberové:
Diskografia so skupinou Brontosauři.
LP.
Štúdiové:
Výberové:
Osobný život.
Jan Nedvěd má okrem brata Františka i sestru Ludmilu. Jeho syn Jan Nedvěd ml., synovci František Nedvěd ml. a Vojtěch Nedvěd aj bývalá (tretia) manželka Hana Nedvědová sú taktiež hudobníci. Je štvrtýkrát ženatý, z prvého manželstva má dcéru Moniku, z druhého dcéru Alenu a syna Jana, z tretieho synov Jakuba a Václava.
Spirituál kvintet

Spirituál kvintet bola jedna z prvých českých folkových skupín, pôsobiaca nepretržite na hudobnej scéne vyše 50 rokov.
Brontosauři

Brontosauři bola česká folková skupina, ktorá vznikla v roku 1972 pod pôvodným názvom Toronto. Svoju činnosť ukončila v roku 1994.
Třetí LP legendárních Brontosaurů vyšlo v roce 1992. Je zvláštní, že v té době už Brontosauři jako skupina neexistovali a sešli se jen na natáčení této desky, později pak ještě na natáčení desky Zahrádky (1994) a naposledy potom na Strahovském koncertu v roce 1996.
Diskografia.
LP.
Štúdiové:
Výberové:
Soňa Horňáková

Soňa Horňáková (* 14. júl 1959, Bratislava), je slovenská folkrocková pesničkárka, speváčka, gitaristka a skladateľka.
Svoju hudobnú kariéru Soňa Horňáková začínala už v polovici 70. rokov počas gymnaziálnych štúdií v amatérskych študentských kapelách „"Mladosť"“ a „"Letorosty"“. V období štúdia na Pedagogickej fakulte Univerzity Komenského, v tom čase so sídlom v Trnave (r. 19781982) koncertovala v malých folkových kluboch a nahrávala svoje prvé skladby pre Československý rozhlas v Bratislave. Známou sa stala začiatkom 80. rokov, keď spolu s folkrockovou skupinou „"Strom"“ nahrala niekoľko desiatok skladieb pre Slovenský rozhlas a vystúpila v televízii vo svojich hudobných recitáloch. V 80. rokoch vydala tri single so skupinou a jeden ako sólistka. Patrila medzi významných predstaviteľov slovenskej folkovej hudobnej scény, jej pieseň „Biely pavúk“ bola hraná v televíznej hitparáde "Triangel", ďalšou jej známou skladbou bola pieseň – singel „Ulice Toleda“, tiež aj singel „Pere Lachaise“.
Soňa Horňáková spolupracovala aj s viacerými osobnosťami populárnej hudby tohto obdobia ako boli Fero Griglák, Andrej Šeban, Richard Müller (album "Bioelektrovízia"), Anton Jaro, Tono Kubasák a iní. S Pavlom Hammelom naspievala tri duety, v roku 1988 získala spolu so skupinou Nika bronzovú lýru za pieseň „Dnes je láska príťaž“ (autori: Pavol Hammel / Jozef Augustín Štefánik).
Pre Slovenskú televíziu a rozhlas Soňa Horňáková komponovala scénickú hudbu k viacerým hrám a poetickým programom, pod vedením Rudolfa Gériho naspievala piesne k televíznemu filmu. Od roku 1989 bola hudobná redaktorka v Slovenského rozhlasu, v rokoch 19912004 bola dramaturgičkou a moderátorkou hudobných relácií zameraných na alternatívnu scénu a menšinové žánre. Koncom 90. rokov spolupracovala v rozhlase s Danielom Hevierom na detskom projekte s názvom "Buvirozprávky", hosťovala v zábavných programoch, v ktorých účinkovali Lasica-Satinský, Milan Markovič, Bolek Polívka, Noga-Skrúcaný, Boris Filan, či Pavol Hammel.
V rokoch 19912003 spolupracovala Soňa Horňáková s Rock FM Rádiom (mala v ňom svoju reláciu "Folkfórum"), v roku 1998 externe s rádiom Twist. Od roku 2006 pracuje v Centre hudby Slovenského rozhlasu a moderuje viaceré relácie a živé koncerty na Rádiu Devín a Regina.
Bez siedmeho neba

Bez siedmeho neba je pieseň, ktorú napísali Miro Jaroš a Vlado „Randy“ Gnepa ako prvú pôvodnú nahrávku na album, "Tráva musí rásť", ktorý vyšiel na jeseň 2010. Pieseň sa stala druhou najúspešnejšou v prvom semifinále súťaže Eurovision Song Contest a piatou najúspešnejšou vo finále.
O piesni.
Pôvodný anglický text mal názov „Blue bird“. Text napísal spevák, inšpiroval sa veršom Silvie Kaščákovej „nikdy nepočítam, koľko nespadlo hviezd“. Pieseň sa dostala v súťaži Eurovision Song Contest 2010 medzi 60 najlepších.
Pódiové predvedenie v súťaži doplnili počas priameho televízneho prenosu o posunkovú reč. Pieseň získala 16,3% hlasov, v hlasovaní divákov sa umiestnila na druhom mieste, a spevák postúpil do semifinále, potom do finále.
Demonahrávka

Demonahrávka, alebo demo (pochádza zo skráteného angl. slova „"demonstration"“ = „"ukážka"“) je provizórna nahrávka, ktorá je ponúknutá vydavateľovi, producentom, či ďalším umelcom ako predloha pre ďalšie publikovanie. 
Demonahrávky sú väčšinou vyrábané s minimálnym využitím hudobných nástrojov. Bežnou praxou býva využitie akustických gitár, klavíra a spevu. Na výrobu demonahrávok sa využíva nenáročná technika: od kazetových magnetofónov, menších viacstopových nahrávacích štúdií, v súčasnosti aj počítačové zostavy, v ktorých sa demá mixujú pomocou samplovaných zvukov a softvéru (napr. Audacity). Demá bývajú najčastejšie zaznamenané na magnetofónovej páske, alebo CD nosiči. Ich úlohou je predložiť potencionálnemu záujemcovi vzorku nápadov hudobníkov pre budúci projekt. 
Demonahrávku hudobníci vyrábajú často ako náčrt budúceho profesionálneho diela pre posúdenie u spolupracovníkov, ako sú hudobní aranžéri, skladatelia, textári a podobne. Zo súboru demonahrávok môže byť produkčným tímom špecifikovaný koncept budúceho albumu. Publikovanie demonahrávok môže čiastočne slúžiť aj pre zaprotokolovanie overovania prípadných konfliktov pri záležitostiach, týkajúcich sa dodržiavania zásad autorského práva. 
Niektoré hlavne undergroundové zoskupenia, začínajúci umelci, alebo hudobníci z okrajových hudobných žánrov, či rôzni kluboví hudobní umelci vydávajú svojej fanúšikovskej základni demonahrávky vo vlastnej réžii. Niektoré pôvodné demonahrávky sa neskôr môžu stať súčasťou oficiálnej diskografie, niekedy v plnej verzii, no častejšie bývajú publikované ako rarity na kompiláciách, či ako bonusové nahrávky reedícií, alebo niektorých špeciálnych edícií vydaných hudobných albumov, či singlov.
Santa Ana (Kalifornia)

Santa Ana je mesto v Orange County v Kalifornii. Je to najľudnatejšie mesto v tomto okrese a podľa odhadu z roku 2007 aj 53. najľudnatejšie mesto v USA.
Calocitta

Calocitta, po slovensky kapuciarka, je rod vtákov z čeľade krkavcovitých (Corvidae).
Džidžitka

Džidžitka ("Podoces") je rod vtákov z čeľade krkavcovitých ("Corvidae").
Čavka

Čavka ("Pyrrhocorax") je rod vtákov z čeľade krkavcovitých (Corvidae).
Garrulus

Garrulus, po slovensky sojka, je rod vtákov z čeľade krkavcovité (Corvidae).
Systematika.
rod sojka ("Garrulus"):
Ako vidno namiesto jedného veľkého druhu sojka obyčajná (t. j. sojka obyčajná v širšom zmysle) majú niektorí autori tri menšie druhy (sojka obyčajná v užšom zmysle, sojka bielolíca a sojka himalájska) a iní okolo osem ešte menších druhov (ktoré zodpovedajú skupinám poddruhov druhu sojka obyčajná u ostatných autorov).
Skeleton na Zimných olympijských hrách 2010

Skeleton na Zimných olympijských hrách 2010 vo Whistleri (Britská Kolumbia). Súťaže prebiehali od 18. februára do 19. februára 2010. Víťazom mužskej kategórie sa stal domáci pretekár Kanaďan Jon Montgomery a v ženskej kategórie Britka Amy Williamsová.
Demo

Demo môže byť:
Ferdinand Karvaš

Ferdinand Karvaš (Kohn), tiež Karvas (* 2. jún 1892, Banská Bystrica – † 9. január 1945, Nemecká) bol lekár.
Životopis.
Narodil sa ako Ferdinand Kohn avšak v roku 1910 si zmenil meno na Karvaš. Pôsobil ako praktický lekár na Hornej ulici v Banskej Bystrici. Rasovo prenasledovaný, obeť fašistického teroru. Po potlačení SNP bol s manželkou v Banskej Bystrici nemeckými bezpečnostnými orgánmi zaistený (18. decembra 1944), väznený, popravený v Nemeckej (9. januára 1945).
Jakub Karmiol

Jakub Karmiol (Karniol) (* Slovensko) bol kníhtlačiar židovského pôvodu.
Životopis.
Majiteľ tlačiarne na Hornej ulici v Banskej Bystrici (1916-1941).
Albánsko na Zimných olympijských hrách 2010

Albánsko na Zimných olympijských hrách 2010 reprezentoval len jeden športovec, lyžiar Erjon Tola. Na otváracom ceremoniáli nastúpila výprava Albánska ako druhá, hneď po Grécku.
Medailová bilancia.
Táto krajina nezískala žiadnu z medailí.
Chinatown, My Chinatown

Chinatown, My Chinatown je pieseň z roku 1910, ktorú napísali William Jerome a Jean Schwartz. Pieseň sa objavila aj v hre .
Pelops (kráľ Sparty)

Pelops () bol kráľom Sparty približne od roku 210 pred Kr. do roku 206 pred Kr. V zoznamoch kráľov Sparty je zaraďovaný ako posledný kráľ pochádzajúci z kráľovského rodu Eurypontovcov.
Pelops bol synom a nástupcom Lykurga, ktorý okolo roku 215 pred Kr. po zosadení svojho spolukráľa Agesipola vládol v Sparte sám. Keď Lykurgos v roku 210 pred Kr zomrel, jeho syn Pelops bol ešte maloletý, preto mu bol za regenta pridelený Machanidas. Nie je známe v akom rodinnom vzťahu boli s Machanidom. Udalosti týchto rokov pokrýva tieň nejasností. Machanidas bol pravdepodobne veliteľ žoldnierov bojujúcich na strane Sparty. Historik Titus Livius ho nazval tyranom, ktorý nerešpektoval eforov a vládol pomocou svojich žoldnierov sám.
Machanidas počas prvej macedónskej vojny v boji proti Achájskemu spolku v roku 209 pred Kr. dobyl Tegeu, v roku 208 pred Kr. napadol a dobyl Argos (počas posvätného olympijského mieru). V lete v roku 207 pred Kr. v bitke pri Mantinei Machanidas padol a ďalším regentom mladého Pelopa sa stal Nabis.
Nabis po krátkom čase v roku 206 pred Kr. Pelopa zosadil, zmocnil sa trónu a neskôr v roku 205 pred Kr. ho dal popraviť. Polybios Nabida opísal ako krvilačného vládcu, ktorý potom tiež vládol prostredníctvom svojich ozbrojených síl
Nowy Dwór Królewski

Nowy Dwór Królewski je dedina nachádzajúca sa v Poľsku v Kujavsko-pomoranskom vojvodstve v obci Papowo biskupa. Obec bola založená v stredoveku. V obci sa nachádza palác z roku 1875.
Karvaš (priezvisko)

Karvaš je priezvisko, vyskytujúce sa na Slovensku, pričom najčastejšie je v obci Pitelová (okres Žiar nad Hronom) a v Bratislave. 
Známi nositelia.
Pozri v článku Karvaš.
Wilhelm von Mirbach-Harff

Wilhelm Graf von Mirbach-Harff (* 2. júl 1871, Bad Ischl, Rakúsko – † 6. júl 1918, Moskva, Rusko) bol nemecký diplomat. Pochádzal z rodiny rýnskej šľachty.
Kariéra.
V rokoch 1908 až 1911 bol Mirbach radcom veľvyslanectva v Petrohrade, potom poradcom pre politické veci pri štábe nemeckého velenia v Bukurešti. V roku 1915 bol poradcom v Aténach. 
Nemecký veľvyslanec v Moskve.
Od 16. decembra 1917 do 10. februára 1918 stál na čele nemeckého veľvyslanectva v Petrohrade, ktoré bolo zriadené po podpísaní Brestlitovského mieru. V roku 1918 sa zapojil do pokusov oslobodiť ruskú cársku rodinu prostredníctvom diplomatických kruhov.
Atentát.
Dňa 6. júla 1918 ho v budove nemeckého veľvyslanectva v Moskve zastrelil Jakov Blumkin a Nikolaj Andrejev. Cieľom atentátu na grófa von Mirbach bolo revidovanie Brestlitovskej mierovej zmluvy podpísanej s Nemeckou ríšou. Súčasne bol znamením pripravovaných protivládnych povstaní v Moskve a v iných ďalších ruských mestách.
Vodniak vysoký

Vodniak vysoký ("Lymnaea stagnalis") je sladkovodný slimák, ktorý patrí do čelade vodniakovité.
Má hnedo čiernu špirálovitú ulitu. Vyskytuje sa pri potokoch a mierne tečúcich vodách na území celého Slovenska, vo Veľkej Británii, Nemecku, Česku, Rusku, Holandsku, Poľsku. Jedince sú hermafrodity a kladú vajíčka. Živí sa vodnými rastlinami.
Siloli

Siloli je púšť v juhozápadnej časti Bolívie na náhornej plošine Altiplano. Je obľúbeným cieľom turistov. Veterné erózie tu vytvorili viaceré skalnaté útvary, napríklad "Skalný strom". Ďalším významným miestom je sopka Apagado. Nachádza sa tu chránené územie "Reserva Nacional de Fauna Andina Eduardo Abaroa", ktoré zahŕňa aktívne sopky, horúce pramene, gejzíry a dymiace fumaroly. Je považovaná za časť púšte Atacama.
Stráňavská dolina

Stráňavská dolina je dolina v Lúčanskej Fatre pri obci Stráňavy, približne 13 km východne až juhovýchodne od Žiliny. Preteká ňou Stráňavský potok a je dlhá približne 4 km.
Dolina je tvorená najmä dolomitmi, ktorých ťažba poznačila celé okolie, predovšetkým vrch Polom ().
Tiahne sa juhovýchodne smerom od obce až po úpätie vrchu Minčol (). Obkolesujú ju zo severovýchodu Polom () a sedlo Javorina (), z východu Úplaz () a Minčol a z juhu Suchárová () a Hoblík ().
Od Malofatranského múzea vedie zelený značený chodník č. 5664, ktorý sa napája v sedle Javorina na červený chodník vedúci od Strečna po hrebeni na Úplaz, Minčol a Veľkú lúku. Malou odbočkou zo sedla Javorina sa dá prísť k pamätníku na Polome. Táto cesta je vhodná i na cyklotúry a odmenou sú nádherné výhľady do širokého okolia.
Nedávne výskumy v doline potvrdili výskyt jaskynných priestorov, ktoré predpokladala známa Hoblíkova jaskyňa.
Drevený artikulárny kostol (Leštiny)

Drevený artikulárny kostol je artikulárny evanjelický kostol v obci Leštiny, národná kultúrna pamiatka a lokalita Svetového dedičstva UNESCO.
V kostole sa každú nedeľu konajú evanjelické Služby božie. Bol tu pokrstený aj Pavol Országh Hviezdoslav.
Poloha.
Kostol sa nachádza v malej obci Leštiny 7 km od mesta Dolný Kubín. Leží v údolí medzi Chočskými vrchmi a Oravskou vrchovinou.
Artikulárne kostoly.
Drevené evanjelické artikulárne kostoly dostali svoje pomenovanie od artikúl - článkov dohody na šopronskom sneme v roku 1681. Časť artikúl sa dotýkala náboženských otázok a prinášala určité obmedzené slobody pre protestantov. Podľa artikuly 25 a 26 bolo možné postaviť aj nové protestanské kostoly podľa nariadených podmienok: po dva v tých stoliciach, kde boli kostoly odobraté - tzv. spádové kostoly, pre dve vzdialenejšie stolice, postavené do roka, iba z dreva, bez jediného klinca a bez základu, na odľahlom mieste, bez veže a zvona, so vzhľadom blízkym obytnému domu, s vchodom situovaným nie priamo z ulice. Takto vybudované chrámy dostali všeobecne názov artikulárne. Na našom území sa do súčasnosti zachovalo len 5 artikulárnych kostolov (Leštiny, Istebné, Kežmarok, Hronsek a Svätý Kríž).
Výstavba.
Bol postavený v rokoch 1688 až 1689 na príkaz Jóba Zmeškala, kapitána hradnej stráže na Oravskom hrade a prvého „vicišpána“ v Dolnom Kubíne. Pôvodná stavba bola bez veže a bez zvonov. V 70. rokoch 18. storočia bol kostol zrekonštruovaný a vonkajšiu rustikálnu fasádu nahradilo doskové debnenie. V roku 1775 farníci zrekonštruovali aj interiér a maľby z konca 17. storočia boli nahradené novými. Až v roku 1877 veriaci dobudovali zvonicu, ktorú s kostolom prepojili krytým schodiskom. Vo vnúrni zvonice sú situované dva zvony z roku 1764 a 1924.
Z architektonického pohľadu predstavuje typický model kostola z konca 17. storočia. Spolu s kostolom sa v jeho blízkosti vybudovala aj fara. Kostol má podlhovastý pôdorys a je na príkrom svahu. Tento sklon bol vyrovnaný kamennou základňou. Na výstavbu sa použilo smrekové drevo z okolitých lesov. Dominantu kostola tvorí veľká valbová strecha pokrytá dreveným šindľom. Súčasťou kostola je aj malá prístavba za oltárom. Vstup do kostola tvorí portál s archivoltou.
Interiér kostola je bohato zdobený a vyniká rôznorodosťou tvarou, farieb a motívov. Interiéru dominujú nástenné kvetinové maľby zo 17. storočia. V interiéri kostola sa nachádza barokový oltár s drevorezbou z konca 17. storočia a bohato zdobená kazateľnica zo začiatku 18. storočia.
UNESCO.
Leštinský artikulárny kostol sa do dnešných dní zachoval v neporušenom intaktnom stave a v autentickom prírodnom prostredí. Svojou pamiatkovou hodnotou je jedným z najvzácnejších drevených sakrálnych objektov na celom území Slovenska. V roku 2008 bol kostol spolu s ďalšími slovenskými kostolmi zapísaný do zoznamu Svetového dedičstva UNESCO pod spoločným názvom Drevené kostoly v slovenskej časti Karpát.
Stráňavský potok

Stráňavský potok (zaužívaný je i názov "Hýrov") je potok na Hornom Považí, v okrese Žilina. 
Je to ľavostranný prítok Váhu a vyteká zo Stráňavskej doliny v Malej Fatre. Pramení v Lúčanskej Fatre na S úpätí vrchu Minčol () vo výške okolo 
Od prameňa tečie SZ smerom Stráňavskou dolinou, kde priberá niekoľko prítokov a v podobe bystriny sa asi po dostáva v nadmorskej výške cca do obce Stráňavy. Necelý kilometer za obcou vteká do Vodného diela Žilina.
Národný park Namib-Naukluft

Národný park Namib-Naukluft je chránené územie v africkom štáte Namíbia, ktoré sa rozprestiera v púšti Namib. Táto púšť sa považuje za najstaršiu na Zemi. Park ochraňuje živočíchy, ktoré dokážu prežiť na mieste s malým prísunom vody. Sú to najmä hady, gekóny, rôzny hmyz, hyeny, africké antilopy a šakaly. Priemerné ročné zrážky sú 106 mm.
Krajine dominujú vysoké oranžové duny, ktorých farbu vytvorila oxidácia železa obsiahnutom v piesku. Celková rozloha parku je väčšia ako Švajčiarsko.
Vrodené chyby vaječníkov

Vrodené chyby vaječníkov (ovárií) sú poruchy vývoja vaječníkov počas vnútromaternicového vývoja dieťaťa ženského pohlavia. Sú vzácne a môžu byť podmienené buď geneticky, alebo vonkajšími vplyvmi (biologické alebo chemické faktory - teratogény). Bývajú často spojené s vrodenými chybami maternice, najmä s anomáliami triedy II.
Agenéza ovárií.
Agenéza ovárií alebo chýbanie vaječníkov je obvykle spojená s poruchami počtu chromozómov. Postihnutie sa navonok prejaví nedostatočným vývojom pohlavných orgánov a ďalšími systémovými poruchami, spojenými s príslušným komplexným syndrómom.
Vrodená jednostranná agenéza ovária je naopak obyčajne bezpríznaková, no je extrémne vzácna.
Nadpočetné ováriá.
Nadpočetné alebo akcesórne ováriá sú takisto extrémne vzácne a nezriedka spojené s ďalšími vrodenými anomáliami močovopohlavného systému. Akcesórne ovárium je väčšinou malé a v blízkosti "hlavného", naopak nadpočetné môže byť lokalizované kdekoľvek v panve či mimo nej - väčšinou je však tiež menšie.
Namib

Namib je púšť, ktorá sa nachádza v afrických štátoch Namíbia a v juhozápadnej časti Angoly. Časť púšte tvorí Národný park Namib-Naukluft. Názov namib pochádza z jazyka národa Nama a znamená rozsiahly.
Poloha.
Rozloha púšte je približne 80 900 km2 a rozprestiera sa pozdĺž pobrežia Namíbie s Atlantickým oceánom v dĺžke cca 1 600 km. Šírka sa pohybuje v rozmedzí 50 - 160 km. Púšť je rozdelená riekou Kuiseb na približne dve rovnaké časti. V severnej časti sa nachádzajú skalnaté útvary, útesy, priepasti a štrkové polia. Juh je charakterizovaný vysokými dunami a pieskom.
Púšť je považovaná za najstaršiu na svete a jej vek sa odhaduje na 55 miliónov rokov. Extrémne sucho je spôsobené dvoma dôvodmi. Prvý je, že východné vetry z Indického oceánu strácajú svoju vlhkosť pri prechode cez Dračie hory. Druhým dôvodom je, že prevládajúce juhozápadné vetry ochladzuje Benguelský prúd a vytvára pevninový prúd studeného vzduchu, ktorý sa stretáva s teplejším a ľahším vzduchom z povrchu. Táto inverzia zabraňuje klasickému stúpaniu chladného a vlhkého vzduchu a nevytvárajú sa oblaky. Pobrežná oblasť je približne 200 dní v roku v hmle. Tá sa objavuje v skorých ranných hodinách a je jediným zdrojom vlhkosti pre miestne rastliny a živočíchy.
Fauna a flóra.
V púšti sa nachádza veľké množstvo nezvyčajnej fauny a flóry. Napríklad podivne vyzerajúca rastlina - velvíčia podivná ("Welwitschia mirabilis"), ktorá je považovaná za živú fosíliu. Vo vlhkých častiach púšte rastie melón Acanthosicyos horridus, ktorý miestny nazývajú "Nara". Gekón "Pachydactylus rangei" sa vyskytuje iba v tejto púšti. Medzi endemický druh patrí aj nezvyčajný druh chrobáka Onymacris unguicularis, ktorý získava vodu tak, že ju pred východom slnka necháva skondenzovať na svojom tele.
Priemysel.
Púšť Namib je miesto s veľkými ložiskami nerastných surovín ako volfrám, diamant a soľ. Tieto suroviny sa potom nespracované vyvážajú. Na severozápadnom pobreží sa nachádza "Pobrežie kostier" známe veľkým počtom vrakov lodí, ktoré sem uviazli vďaka silným vetrom a hmle.
Neville Longbottom

Neville Longbottom (* 30. júl 1980) je fiktívna postava z románu britskej spisovateľky J. K. Rowlingovej Harry Potter, študent Rokfortskej strednej školy čarodejníckej. Vystupuje vo všetkých siedmich dieloch.
Je popisovaný ako chlapec s guľatou vysmiatou tvárou a navštevuje rovnaký ročník v Chrabromile ako Harry Potter. Patrí k širšiemu okruhu Harryho kamarátov. Vo filme si jeho postavu zahral Matthew Lewis.
Neville je spočiatku veľmi roztržitý a neschopný, slabý čarodejník. Je preslávený svojou deravou pamäťou a strachom. Časom sa z neho stane lepší a odvážnejší čarodejník, hlavne po jeho vstupe do Dumbledorovej armády. Jeho domácim zvieratkom je ropucha Gertrúda, ktorá mu ustavične uteká a stráca ju. Je to veľmi hanblivý a zraniteľný chlapec, ktorého možno šikanovať, pretože je nemotorný, zábudlivý a v prítomnosti iných ľudí je veľmi nervózny. Harry však naňho dáva pozor a Neville k nemu vzhliada, pretože obdivuje odvahu, ktorú každoročne prejaví. Má nadanie na herbológiu, ktorá je zároveň aj jeho najobľúbenejším predmetom.
Životopis.
Pochádza z čistokrvnej čarodejníckej rodiny, ale jeho rodina mala dlho obavy, že je tzv. šmukel (dieťa čarodejníkov, ktoré nevie čarovať), lebo jeho magické schopnosti sa prejavili až dosť neskoro. Jeho rodičia (Frank a Alice) boli znamenití čarodejníci. Keď však bol Neville ešte malé dieťa, zošaleli, pretože ich kvôli informáciám mučila Bellatrix Lestrangeová spolu so svojím manželom Rodolphlusom, jeho bratom a Bartym Crauchom jr.. Neville preto vyrastá u svojej starej mamy Augusty Longbottomovej. Jeho rodičia sú doživotne hospitalizovaní v Nemocnici svätého Munga na čarovné choroby a poranenia. Keď ich Neville navštevuje, nespoznávajú ho. 
V škole sa Nevillovi spočiatku nedarí. Je obľúbeným objektom šikanovania nielen zo strany slizolinských študentov, ale aj vedúceho ich katedry, profesora Severusa Snapa. Vo vyšších ročníkoch však prejaví nadanie na herbológiu, náuku o čarovných rastlinách. V piatom ročníku sa dozvie o úteku mučiteľov svojich rodičov z čarodejníckeho väzenia Azkabanu. Podnieti ho to húževnato pracovať a zlepšovať sa v obrane proti čiernej mágii.
V siedmej časti zabije Voldemortovho hada (Nagini) Chrabromilovým mečom, čím zničí jeden zo siedmich horcruxov. Prejaví otvorený odpor voči Voldemortovi, ktorý ho chce ako čistokrvného čarodejníka získať na svoju stranu. Neville ukázal záujem o žiačku vo fakulte Bystrohlav Lunu Lovegoodovú. Napokon sa však Luna vydá za Ralpha Skamandera a Neville sa stane učiteľom herbológie na Rokforte.
Skeleton na Zimných olympijských hrách 2010 – muži

Skeleton mužov na Zimných olympijských hrách 2010 vo Whistleri (Britská Kolumbia) prebiehalo od 18. do 19. februára 2010. Víťazom sa stal Kanadan Jon Montgomery. Na druhom mieste skončil Lotyš Martins Dukurs a na treťom Rus Alexander Tretiakov.
Skeleton na Zimných olympijských hrách 2010 – ženy

Skeleton žien na Zimných olympijských hrách 2010 vo Whistleri (Britská Kolumbia) prebiehalo od 18. do 19. februára 2010. Víťazom sa stala Britka Amy Williamsová. Na druhom mieste skončil Nemka Kerstin Szymkowiaková a na treťom jej krajanka Anja Huberová.
Peter Fieber

Peter Fieber (* 16. máj 1964) je bývalý slovenský futbalový reprezentant a futbalový tréner. Jeho syn Peter Fieber ml. je tiež futbalista. Najväčšiu časť svojej hráčskej kariéry odohral za DAC Dunajskú Stredu, za ktorú odohral celkovo 191 zápasov.
Od januára 2009 bol trénerom druholigového Interu Bratislava. V tejto pozícií vyhral I. ligu a postúpil s Interom do Corgoň ligy, klub však bol nahradený Senicou.